# Archeon

### El Vikipedio

La Archeon [arĥeOn] (52° 07' N, 4° 39' E Mapo) estas temoparko en la suda parto de Alphen aan den Rijn kiu pritraktas la nederlandan historion. La parko estas dividita en tri ĉefaj partoj: la prahistorio, la romia tempo kaj la mezepokoj. En tiuj partoj situas konstruaĵoj kiuj aŭ precize laŭ arkeologia modelo aŭ laŭ la stilo de la difinita erao estis konstruitaj. Dungitoj en la parko (arkeointerpretistoj), vestitaj laŭ la modo de la koncerna periodo, reludas la tipajn okupojn por ilia periodo, kiel teksado, terkultivado kaj potfarado kaj informas la vizitantojn pri tio. Ankaŭ oni organizas eventojn kiel teatro kaj gladiatorbataloj.

La Archeon estis inaŭgurita en 1994. Ĝi tiam situis sur tre granda tereno kaj havis ambiciajn planojn. Kiam pro nombro da kaŭzoj en 1996 ĝi preskaŭ bankrotis oni vendis parton de la tereno kaj la ĉefkonstruaĵon (kiu en 1992 sur la Mondekspozicio servis kiel nederlanda pavilono) kaj translokigis la parton pri prahistorio. Pro la vendo de la tereno al la komunumo Alphen aan den Rijn la Archeon nun situas meze en la kvartalo Burggooi.

## [redaktu] Ekstera ligilo

- Oficiala retejo

Elŝutita el "http://eo.wikipedia.org../../../a/r/c/Archeon.html"

Kategorioj: 52° N | 4° E | Nederlando | Arkeologio | Historio

##### Views

- Artikolo
- Diskuto
- Aktuala versio

##### Serĉu

##### Aliaj lingvoj

- Deutsch
- Nederlands